
	1) Nolikuma 2.8.1. apakšpunkts nosaka, ka “termiņš: kopējais Darbu Izpildes laiks – no Līguma noslēgšanas datuma ir 60 (sešdesmit) dienas”. 

Izvērtējot nolikuma pielikumā pievienoto atjaunojamo durvju specifikāciju kopsakarā ar atjaunojamo durvju skaitu, to izmēriem, tehniskajām un kvalitātes prasībām, atjaunošanas tehnoloģisko procesu, nepieciešamo materiālu un furnitūras sagādi, jāsecina, ka 60 (sešdesmit) dienu termiņš būtiski ierobežo apjomu, kuru pretendents objektīvi var uzņemties atjaunot, vienlaikus nodrošinot nolikumā noteikto kvalitātes prasību izpildi. 
Ņemot vērā minēto, lūdzam Pasūtītāju izvērtēt iespēju pagarināt līguma izpildes termiņu līdz 90 (deviņdesmit) darbdienām. 
	Termiņš tiek pagarināts līdz 90 (deviņdesmit) dienām. 

	2) Atbilstoši nolikuma 2.11. punktam iepirkuma nomenklatūras galvenais kods ir 45000000-7 (Celtniecības darbi). Nolikuma 3.2.3.2. apakšpunktā noteikts, ka pretendents pieredzi var apliecināt ar darbiem, kas izpildīti pēdējo 3 (trīs) gadu laikā. Sabiedrisko pakalpojumu sniedzēju iepirkumu likuma 52. panta trešās daļas 1. punkts paredz, ka pretendents pieredzi var apliecināt ar informāciju par būvdarbiem, kas veikti ne vairāk kā piecos iepriekšējos gados. Arī Iepirkumu uzraudzības birojs savās vadlīnijās ir norādījis, ka pasūtītājiem nav pamata ierobežot piegādātāja tiesības apliecināt savas spējas, atsaucoties uz veiktajiem būvdarbiem mazāk nekā piecu gadu termiņā. 
Pamatojoties uz iepriekš minēto, lūdzam izvērtēt nepieciešamību attiecīgi precizēt un grozīt nolikuma prasību, nosakot pieredzes apliecināšanas periodu atbilstoši Sabiedrisko pakalpojumu sniedzēju iepirkumu likuma 52. panta trešās daļas 1. punktam.
	Pieredzes periods tiek palielināts līdz 5 (pieciem) gadiem.

	3) Lūdzam izskaidrot nolikuma 3.2.3.2. apakšpunktā ietvertā formulējuma “iepirkuma priekšmetam līdzvērtīga satura un apjoma darbu līgums” saturu un precizēt, kas konkrētā iepirkuma ietvaros tiek saprasts ar to.
	Iepirkuma priekšmets un noslēdzamā līguma būtība ir vēsturisko ārdurvju atjaunošana.

Prasība (iepirkuma priekšmetam līdzvērtīga satura un apjoma darbu līgums) nozīmē pierādīta pretendenta pieredze iepriekš sekmīgi veiktajiem darbiem – vēsturisko durvju izgatavošana, atjaunošana (tai skaitā, piegāde un nomaiņa/uzstādīšana - līguma noteikumi ietver arī nomaiņu, uzstādīšanu). 

	4) Vai pretendents drīkst nolikuma 3.2.3.2. apakšpunkta prasību par pieredzi “iepirkuma priekšmetam līdzvērtīga satura un apjoma darbu līgums” pierādīt ar vairākiem izpildītiem līgumiem vai objektiem, ja tajos kopumā ir iegūta nolikuma prasībām atbilstoša pieredze?
	Jā, var ar vairākiem līgumiem.



